8.r

**Indirect questions (uvod)**

28.05.2020.

Hello!

Jest da smo dosta vježbali *reported speech* i jest da ste već dobili ocjenu iz njega, ali priča s prebacivanjem iz upravnog u neupravni govor nije posve završila.

Preostaje nam još prepričavanje pitanja. Neupravne upitne rečenice sadrže jednu začudnu caku u kojoj i odlični učenici često griješe. *But not anymore!* :D

Pročitajte objašnjenje, ***sami si u bilježnicu izvadite bilješke po kojima biste mogli učiti*** *i* ***riješite par zadataka****.* 😉

Dakle, *Indirect questions…*

Znamo da upitne rečenice u engleskom imaju specifičan redoslijed ili specifične pomoćne riječi.

*Amy: “****Am I*** *dreaming or* ***is this*** *for real?“*

*Carl: “****Do*** *you really* ***want*** *to know?“*

Pogledajte što će se dogoditi kad ih budemo prepričavali!

*Amy asks if* ***she is*** *dreaming or* ***this is*** *for real.*

*Carl asks if* ***she*** *really* ***wants*** *to know.*

Najjednostavnije rečeno, ako vam pitanje završava upitnikom (upitna rečenica), mora imati svoj specifičan upitni oblik (izvrnuti redoslijed i pomoćne riječi).

Ako pitanje završava točkom jer je prepričano unutar izjavne rečenice, mora preuzeti izjavnu strukturu (pretvoriti se u umetnutu izjavnu rečenicu).

Promotrite još i ovaj primjer… Upitna rečenica glasi:

*What is the time?*

Prepričano pitanje, pretvoreno u izjavnu rečenicu, glasi:  
 *I ask what the time is.*

Ili, ako započinjem sa 'ASKED' (kao sa 'SAID'):

*I asked what the time was.*

Ne očajavajte! Samo treba malo razmisliti, pažljivo usporediti upitne i prepričane primjere rečenica i povezati ovu novu „caku“ s onim što ste već naučili o *reported speech*.

Molim vas da onda pokušate u bilježnicu prepričati ovih nekoliko upitnih rečenica. Započnite sa „ime osobe ASKS“ (po principu 'ime osobe SAYS'):

*1. Ben: “Is the library closed?“*

*2. Peter: “When does the film start?“*

*3. Angelina: “Are you going to Joey's party?“*

*4. Catherine: “Do you like Billie Eilish?“*

*5. Sam: “Will you study History with me?“*

Prof. Dafne